Kergustentin pe gKontanstinopolis a zo bet diazezet e derou ar IIIvet kantved gant an impalaer roman  Kustentin (Constantinus) evit krouiñ un eil gêrbenn dan Impalaeriezh roman, Roma nevez dibabet da anv nevez gêr gozh Bizañs, met chomet eo e eil anv en enor da Gustentin, Constantinopolis (gresianeg : Κωνσταντινούπολις). Dre urzh Kustentin eo bet adsavet hag adgempennet dindan un nebeut bloavezioù, kaset di kinkladurioù pinvidikañ an impalaeriezh. Lidet eo bet an digoridigezh dan 11 a viz Mae 330. Bravañ ha brasañ eget Roma eo deuet da vezañ seul ma kreske pinvidigezh anImpalaeriezh roman ar Reter a oa bet savet pa oa bet divizet gant Teodosius Iañ ma vo pep e daou vab o ren div lodenn an impalaeriezh roman en em ledanae war un egor divent. Kêrbenn ar bed gresianek e oa ivez hag ur greizenn genwerzhel, an hini pouezusañ er bed anavezet e-pad kantvedoù. Deuet eo da vezañ Istanbul, kêrbenn gozh ha kêr vrasañ Turkia. Annezidi Kergustentin a zo anvet ar Gergustentinidi, met graet e vez ar Vizañtiz eus outo peurvuiañ.